અમુક દાયકા પૂર્વે, ૧૯૯૧ની સામાન્ય ચૂંટણી પૂર્વ સંધ્યાએ દેશના વિવિધ ભાગોમાં એવું જણાવતાં  પોસ્ટરો નજરે પડયાં હતાં કે, ‘૪૦ સાલ બનામ ચાર મહિને- ફૈંસલા આપકે હાથ’ (૪૦ વર્ષની સામે ચાર મહિના : ચુકાદો તમારા હાથમાં) અનાયાસ વડાપ્રધાન બનેલા ચંદ્રશેખરના રાજકીય પક્ષ દ્વારા જારી કરાયેલા આ પોસ્ટરમાં તેમની સરકારની અસ્તિત્વ નહીં ધરાવતી એવી સિદ્ધિઓની વારાફરતી કોંગ્રેસ સરકારોની સિદ્ધિઓ સાથે તુલના કરાઈ હતી (સોનું ગીરવે રાખવાને જો સિદ્ધિ કહી શકાય તો તેને બાકાત રાખતા).